CELEX: 32017R1259
Language: mt
Date: 2017-06-19 00:00:00
Title: Regolament Delegat tal-Kummissjoni (UE) 2017/1259 tad-19 ta' Ġunju 2017 li jissostitwixxi l-Annessi I, II, III u IV tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar

13.7.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/1
               
            REGOLAMENT DELEGAT TAL-KUMMISSJONI (UE) 2017/1259
      tad-19 ta' Ġunju 2017
      li jissostitwixxi l-Annessi I, II, III u IV tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 861/2007 tal-Parlament Ewropew u tal-Kunsill tal-11 ta' Lulju 2007 li joħloq Proċedura għal Ordni ta' Ħlas Ewropea (1), u b'mod partikolari l-Artikolu 26 tiegħu,
      Billi:
      
                  (1)
               
               
                  Ir-Regolament (KE) Nru 861/2007 jistabbilixxi fl-Annessi tiegħu, il-formoli li għandhom jintużaw biex tiġi ffaċilitata l-applikazzjoni tiegħu.
               
            
                  (2)
               
               
                  Ir-Regolament (KE) Nru 861/2007 ġie emendat bir-Regolament (UE) 2015/2421 tal-Parlament Ewropew u tal-Kunsill (2). It-tibdil introdott bil-Proċedura Ewropea għal Talbiet Żgħar għandu jkun rifless fil-formoli fl-annessi. Fl-interess taċ-ċarezza, jixraq li dawk l-Annessi jiġu sostitwiti kollha.
               
            
                  (3)
               
               
                  Peress li l-emendi għar-Regolament (KE) Nru 861/2007 se jibdew japplikaw fl-14 ta' Lulju 2017, dan ir-Regolament għandu jidħol fis-seħħ fl-14 ta' Lulju 2017.
               
            
                  (4)
               
               
                  B'konformità mal-Artikolu 3 u l-Artikolu 4a(1) tal-Protokoll Nru 21 dwar il-pożizzjoni tar-Renju Unit u tal-Irlanda fir-rigward taż-żona ta' libertà, sigurtà u ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, ir-Renju Unit u l-Irlanda nnotifikaw ix-xewqa tagħhom li jieħdu sehem fl-adozzjoni u l-applikazzjoni tar-Regolament (KE) Nru 861/2007 u tar-Regolament (UE) 2015/2421, u għalhekk huma marbuta b'dan ir-Regolament.
                  
               
            
                  (5)
               
               
                  
                     B'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' dan ir-Regolament u la hija marbuta bih u lanqas ma hija soġġetta għall-applikazzjoni tiegħu.
                  
               
            
                  (6)
               
               
                  Għaldaqstant, huwa meħtieġ li l-Annessi I sa IV tar-Regolament (KE) Nru 861/2007 jiġu sostitwiti,
               
            ADOTTAT DAN IR-REGOLAMENT:
      Artikolu 1
      L-Annessi I, II, III u IV tar-Regolament (KE) Nru 861/2007 jiġu sostitwiti bit-test fl-Anness ta' dan ir-Regolament.
      Artikolu 2
      Dan ir-Regolament jidħol fis-seħħ fl-14 ta' Lulju 2017.
      
         Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.
         Magħmul fi Brussell, id-19 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 199, 31.7.2007, p. 1.
      
         (2)  Ir-Regolament (UE) 2015/2421 tal-Parlament Ewropew u tal-Kunsill tas-16 ta' Diċembru 2015 li jemenda r-Regolament (KE) Nru 861/2007 li jistabbilixxi Proċedura Ewropea għal Talbiet Żgħar u r-Regolament (KE) Nru 1896/2006 li joħloq proċedura għal ordni ta' ħlas Ewropea (ĠU L 341, 24.12.2015, p. 1).
      
         ANNESS
         “
               ANNESS I
               Test ta 'immaġni
               
                  PROĊEDURA EWROPEA GĦAL TALBIET ŻGĦAR
                  IL-FORMOLA A
                  FORMOLA TAT-TALBA
                  (L-Artikolu 4(1) tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar)
                  Numru tal-kawża (*):
                  Riċevuta mill-qorti/mit-tribunal fi: / / (*)
                  (*) Għandha timtela mill-qorti/mit-tribunal
                  INFORMAZZJONI IMPORTANTI
                  AQRA L-LINJI GWIDA FIL-BIDU TA’ KULL TAQSIMA – DAWN GĦANDHOM JGĦINUK TIMLA’ DIN IL-FORMOLA
                  Assistenza fil-mili tal-formola
                  Tista’ tibbenefika minn assistenza sabiex timla’ din il-formola. Biex issir taf kif tista’ tikseb tali assistenza tista’ tirreferi għall-informazzjoni pprovduta mill-Istati Membri u ppubblikata fis-sit web tal-Atlas Ġudizzjarju Ewropew f’materji ċivili u kummerċjali, li huwa disponibbli fuq il-Portal Ewropew tal-Ġustizzja Elettronika https://e-justice.europa.eu/content_small_claims-354-mt.do Innota li din l-assistenza ma tinkludix għajnuna legali, li għaliha jrid isir rikors xieraq skont il-liġi nazzjonali; lanqas ma tinkludi valutazzjoni legali tal-kawża tiegħek.
                  Lingwa
                  Imla din il-formola bil-lingwa tal-qorti/tat-tribunal li lilha jew lilu qed tibgħat ir-rikors tiegħek. Innota li l-formola hija disponibbli bil-lingwi uffiċjali kollha tal-istituzzjonijiet tal-Unjoni Ewropea fuq il-Portal Ewropew tal-Ġustizzja Elettronika https://e-justice.europa.eu/content_small_claims_forms-177-en.do Din tista’ tgħinek sabiex timla l-formola fil-lingwa meħtieġa.
                  Dokumenti ta’ sostenn
                  Innota li l-formola tat-talba jinħtieġ li tkun akkumpanjata, fejn ikun il-każ, minn kull dokument rilevanti ta’ sostenn. Madankollu, dan ma jżommokx milli tippreżenta, fejn ikun il-każ, provi ulterjuri matul il-proċedura.
                  Il-konvenut jiġi nnotifikat b’kopja tal-formola tat-talba u, fejn ikun il-każ, bid-dokumenti ta’ sostenn. Il-konvenut ikollu l-opportunità li jippreżenta r-risposta tiegħu għal dan.
                  1. Qorti/tribunal
                  F’din it-taqsima jinħtieġ li tidentifika l-qorti/t-tribunal li lilha jew lilu qed tagħmel it-talba tiegħek. Meta tiddeċiedi liema qorti/tribunal se tagħżel, għandek tikkunsidra r-raġunijiet għall-ġurisdizzjoni tal-qorti/tat-tribunal. Fit-Taqsima 4 hemm inkluża lista mhux- eżawrjenti ta’ eżempji ta’ raġunijiet possibbli ta’ ġurisdizzjoni. Tista’ tuża l-faċilità tat-tiftix dedikata li tinsab fuq il-Portal Ewropew tal-Ġustizzja Elettronika sabiex issib id-dettalji (l-indirizz, in-numru tat-telefown eċċ.) tal-qorti bil-ġurisdizzjoni:
                  https://e-justice.europa.eu/content_small_claims-354-mt.do
                  1. F’liema qorti jew tribunal qed tagħmel it-talba tiegħek?
                  1.1. Isem:
                  1.2. Triq u numru/kaxxa postali:
                  1.3. Belt u kodiċi postali:
                  1.4. Pajjiż:
               
               Test ta 'immaġni
               
                  2. Rikorrent
                  F’din it-taqsima daħħal l-informazzjoni tiegħek bħala r-rikorrent, u tar-rappreżentant tiegħek jekk ikun hemm. Kun af li m’intix obbligat li tkun rappreżentat minn avukat jew minn professjonist legali ieħor.
                  F’ċerti pajjiżi jista’ ma jkunx biżżejjed li tindika biss kaxxa postali bħala l-indirizz, u għalhekk jinħtieġ li tinkludi l-isem tat-triq u n-numru b’kodiċi postali. In-nuqqas ta’ dan jista’ jwassal sabiex id-dokument ma jiġix notifikat.
                  Jekk għandek numru ta’ identifikazzjoni personali li ngħatalek mill-awtoritajiet ta’ Stat Membru, ikun utli li tipprovdih. Jekk ma għandekx dan in-numru, ikun utli li tagħti n-numru tal-passaport jew tad-dokument ta’ identifikazzjoni tiegħek, jekk għandek dawn. Jekk qed taġixxi f’isem persuna ġuridika jew kwalunkwe entità li għandha kapaċità legali, ikun utli li tagħti numru ta’ reġistrazzjoni rilevanti.
                  Taħt “Dettalji oħra” tista’ timla iktar informazzjoni li tgħin fl-identifikazzjoni tiegħek, pereżempju, id-data tat-twelid tiegħek, ix-xogħol tiegħek jew il-pożizzjoni tiegħek fil-kumpanija.
                  Fil-każ ta’ aktar minn rikorrent wieħed, uża paġni addizzjonali.
                  2. Id-dettalji tar-rikorrent
                  2.1. Kunjom, l-ewwel isem/l-isem tal-kumpanija jew tal-organizzazzjoni:
                  2.2. Numru ta’ identifikazzjoni personali jew numru tal-passaport/in-numru tar-reġistrazzjoni (*)
                  2.3. Triq u numru/kaxxa postali:
                  2.4. Belt u kodiċi postali:
                  2.5. Pajjiż:
                  2.6. Telefown (*):
                  2.7. Posta elettronika (*):
                  2.8. Rappreżentant tar-rikorrent, jekk ikun hemm, u dettalji tal-kuntatt (*):
                  2.9. Dettalji oħra (*):
                  3. Konvenut
                  F’din it-taqsima għandek tidentifika l-konvenut u, jekk tkun taf, ir-rappreżentant tiegħu. Innota li l-konvenut mhuwiex obbligat li jkun rappreżentat minn avukat jew minn professjonist legali ieħor.
                  F’xi pajjiżi jista’ ma jkunx biżżejjed li tagħti biss kaxxa postali bħala l-indirizz, u għalhekk jinħtieġ li tinkludi l-isem tat-triq u numru b’kodiċi postali. In-nuqqas ta’ dan jista’ jwassal sabiex id-dokument ma jiġix notifikat.
                  Jekk taf numru ta’ identifikazzjoni personali li ngħata lil konvenut mill-awtoritajiet ta’ Stat Membru, ikun utli li tipprovdih. Alternattivament jew barra minn dan, ikun utli li tagħti numru tal-passaport jew tad-dokument ta’ identifikazzjoni tal-konvenut, jekk għandek dawn. Jekk il-konvenut huwa persuna ġuridika jew kwalunkwe entità li għandha kapaċità legali, ikun utli li tagħti numru ta’ reġistrazzjoni rilevanti għall-konvenut, jekk tkun tafu.
                  Taħt “Dettalji oħra” tista’ timla iktar informazzjoni li tgħin fl-identifikazzjoni tal-persuna, pereżempju, id-data tat-twelid, ix-xogħol jew il-pożizzjoni fil-kumpanija. Fil-każ ta’ aktar minn konvenut wieħed, uża paġni addizzjonali.
                  3. Id-dettalji tal-konvenut
                  3.1. Kunjom, l-ewwel isem/l-isem tal-kumpanija jew tal-organizzazzjoni:
                  3.2 Numru ta’ identifikazzjoni personali jew numru tal-passaport/in-numru tar-reġistrazzjoni
                  3.3. Triq u numru/kaxxa postali:
                  (*) Mhux obbligatorji.
               
               Test ta 'immaġni
               
                  3.4. Belt u kodiċi postali:
                  3.5. Pajjiż:
                  3.6. Telefown (*):
                  3.7. Posta elettronika (*):
                  3.8. Rappreżentant tal-konvenut, jekk magħruf, u dettalji tal-kuntatt (*):
                  3.9. Dettalji oħra (*):
                  4. Ġurisdizzjoni
                  Ir-rikors tiegħek irid jiġi ppreżentat lill-qorti/lit-tribunal li jkollha/jkollu l-ġurisdizzjoni li tittrattah/jittrattah. Il-qorti/it-tribunal trid/irid ikollha/ikollu ġurisdizzjoni skont ir-regoli tar-Regolament (UE) Nru 1215/2012 tal-Parlament Ewropew u tal-Kunsill (1).
                  Din it-taqsima tinkludi lista mhux eżawrjenti ta’ raġunijiet possibbli ta’ ġurisdizzjoni.
                  Tista’ ssib informazzjoni dwar ir-regoli tal-ġurisdizzjoni fis-sit web tal-Atlas Ġudizzjarju Ewropew hawnhekk: https://e-justice.europa.eu/content_brussels_i_regulation_recast-350-mt.do
                  Tista’ tikkonsulta wkoll http://ec.europa.eu/civiljustice/glossary/glossary_mt.htm għal spjegazzjoni dwar ċerti termini legali li jintużaw.
                  4. Għal liema raġuni taħseb li l-qorti/tribunal għandha/għandu ġurisdizzjoni?
                  4.1. Id-domiċilju tal-konvenut
                  4.2. Id-domiċilju tal-konsumatur
                  4.3. Id-domiċilju tad-detentur tal-polza, l-assigurat jew il-benefiċjarju fi kwistjonijiet tal-assigurazzjoni
                  4.4. Il-post tat-twettiq tal-obbligu inkwistjoni
                  4.5. Il-post tal-avveniment dannuż
                  4.6. Il-post fejn tinsab il-proprjetà immobbli
                  4.7. L-għażla tal-qorti/tribunal kif miftiehma mill-partijiet
                  4.8. Oħrajn (speċifika)
                  5. Natura transfruntiera tal-kawża
                  Sabiex tagħmel użu mill-Proċedura Ewropea għal Talbiet Żgħar, huwa meħtieġ li l-kawża tiegħek tkun ta’ natura transfruntiera. Kawża tkun ta’ natura transfruntiera jekk mill-inqas waħda mill-partijiet tkun domiċiljata jew abitwalment residenti fi Stat Membru divers mill-Istat Membru tal-qorti/tat-tribunal.
                  (*) Mhux obbligatorji.
                  (1) Ir-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU L 351, 20.12.2012, p. 1).
               
               Test ta 'immaġni
               
                  5. Natura transfruntiera tal-kawża
                  5.1. Pajjiż ta’ domiċilju jew residenza abittwali tar-rikorrent:
                  5.2. Pajjiż ta’ domiċilju jew residenza abittwali tal-konvenut:
                  5.3. L-Istat Membru tal-qorti/tat-tribunal:
                  6. Dettalji tal-bank (Mhux obbligatorji)
                  Fit-Taqsima 6.1 tista’ tinforma lill-qorti/lit-tribunal dwar il-mezz li bih inti se tħallas it-tariffa tar-rikors. Innota li mhux il-metodi kollha jkunu neċessarjament disponibbli fil-qorti/fit-tribunal li lilha jew lilu qed tibgħat l-applikazzjoni tiegħek. Jinħtieġ li tivverifika liema metodi ta’ ħlas jiġu aċċettati mill-qorti/mit-tribunal. Dan tista’ tagħmlu billi tivverifika l-informazzjoni mogħtija mill-Istat Membru kkonċernat u li hija ppubblikata fuq is-sit web tal-Atlas Ġudizzjarju Ewropew f’materji ċivili u kummerċjali, li jinsab fuq il-Portal Ewropew tal-Ġustizzja Elettronika https://e-justice.europa.eu/content_small_claims-354-mt.do jew billi tikkuntattja lill-qorti/lit-tribunal ikkonċernata/ikkonċernat. Bl-istess mod tista’ tiskopri iktar tagħrif dwar l-ammont tat-tariffa tal-qorti li int se jkollok tħallas.
                  Jekk tagħżel li tħallas permezz ta’ karta ta’ kreditu jew li tippermetti lill-qorti/lit-tribunal tiġbor/jiġbor it-tariffi mill-kont bankarju tiegħek, jinħtieġ li tagħti d-dettalji neċessarji tal-karta ta’ kreditu jew kont bankarju fl-Appendiċi ma’ din il-formola. L-Appendiċi sservi biss għall-informazzjoni tal-qorti/tat-tribunal u ma tintbagħatx lill-konvenut.
                  Fit-Taqsima 6.2 għandek il-possibbiltà li tindika b’liema mezz tixtieq tirċievi l-ħlas mill-konvenut, pereżempju jekk il-konvenut jixtieq iħallas immedjatament anki qabel ma tingħata s-sentenza. Jekk tixtieq li titħallas bi trasferiment bankarju, agħti d-dettalji tal-bank neċessarji.
                  6. Dettalji tal-bank (*)
                  6.1. Kif se tħallas it-tariffa tar-rikors?
                  6.1.1. Permezz ta’ trasferiment bankarju
                  6.1.2. Permezz tal-karta tal-kreditu
                  (imla l-Appendiċi)
                  6.1.3. Permezz ta’ debitu dirett mill-kont bankarju tiegħek
                  (imla l-Appendiċi)
                  6.1.4. Oħrajn (speċifika):
                  6.2. F’liema kont tixtieq li l-konvenut iħallas kwalunkwe ammont mitlub jew aġġudikat?
                  6.2.1. Detentur tal-kont:
                  6.2.2. Isem tal-bank, BIC jew kodiċi tal-bank rilevanti ieħor:
                  6.2.3. Numru tal-kont/IBAN:
                  7. Talba
                  Kamp ta’ applikazzjoni: Innota li l-Proċedura Ewropea għal Talbiet Żgħar għandha kamp ta’ applikazzjoni limitat. L-ebda talba ta’ valur li jkun aktar minn EUR 5 000 jew li tinsab fil-lista fl-Artikolu 2 tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar ma tista’ tiġi ttrattata permezz ta’ din il-proċedura. Jekk it-talba tiegħek ma tikkonċernax azzjoni fiil-kamp ta’ applikazzjoni tar-Regolament skont l-Artikolu 2, il-proċedimenti jkomplu quddiem il-qrati/it-tribunali b’ġurisdizzjoni skont ir-regoli tal-proċedura ċivili ordinarja. Jekk f’dan il-każ ma tixtieqx tkompli bil-proċedimenti, jinħtieġ li tirtira l-applikazzjoni tiegħek.
                  (*) Mhux obbligatorji.
               
               Test ta 'immaġni
               
                  Talba monetarja jew talba oħra: Jinħtieġ li tindika jekk it-talba tiegħek hijiex talba monetarja u/jew ta’ natura oħra (talba mhux- monetarja), pereżempju, konsenja ta’ oġġetti, u mbagħad timla rispettivament jew 7.1 u/jew 7.2 F’każ li t-talba tiegħek mhux monetarja, imla t-Taqsima 7.2 u indika l-valur stmat tat-talba tiegħek. F’każ ta’ talba mhux monetarja, jinħtieġ li tindika jekk għandekx talba sekondarja għal kumpens fil-każ li ma jkunx possibbli li tintlaqa’ t-talba oriġinali.
                  Jekk trid tagħmel talba għall-ispejjeż tal-proċedimenti (pereż. spejjeż ta’ traduzzjoni, drittijiet ta’ avukati, spejjeż relatati man-notifika ta’ dokumenti eċċ.), jinħtieġ li tindika dan taħt 7.3 Innota li r-regoli dwar l-ispejjeż li l-qrati/t-tribunali jistgħu jaġġudikaw ivarjaw bejn Stati Membri differenti. Dettalji dwar il-kategoriji ta’ spejjeż fi Stati Membri differenti jistgħu jinsabu fuq il-Portal Ewropew tal-Ġustizzja Elettronika https://e-justice.europa.eu/content_costs_of_proceedings-37-mt.do
                  Jekk tixtieq tagħmel talba għal xi mgħax kuntrattwali, pereżempju fuq self, jinħtieġ li tindika r-rata u minn liema data jiddekorru. Il-qorti/t-tribunal jistgħu jaġġudikaw imgħaxijiet statutorji bit-talba tiegħek, jekk din tintlaqa’. Indika jekk tixtieqx tagħmel talba għall-imgħaxijiet u jekk ikun il-każ, indika minn liema data l-imgħaxijiet għandhom jiddekorru.
                  Jekk meħtieġ, uża paġni addizzjonali biex tiddeskrivi t-talba tiegħek, pereżempju jekk titlob diversi ħlasijiet u l-imgħaxijiet mitluba jkollhom data differenti f’kull wieħed mill-pagamenti.
                  7. Dwar it-talba tiegħek
                  7.1. Talba għal flus
                  7.1.1. L-ammont tal-kapital (esklużi mgħaxijiet u spejjeż):
                  7.1.2. Munita
                  Euro (EUR)
                  Lev Bulgaru (BGN)
                  Kuna Kroata (HRK)
                  Kuruna Ċeka (CZK)
                  Forint Ungeriż (HUF)
                  Lira Sterlina (GBP)
                  Zloty Pollakk (PLN)
                  Leu Rumen (RON)
                  Krona Svediża (SEK)
                  Oħrajn (speċifika):
                  7.2. Talba oħra:
                  7.2.1. Speċifika x’qed titlob:
                  7.2.2. L-ammont stmat tat-talba:
                  Munita:
                  Euro (EUR)
                  Lev Bulgaru (BGN)
                  Kuna Kroata (HRK)
                  Kuruna Ċeka (CZK)
                  Forint Ungeriż (HUF)
                  Lira Sterlina (GBP)
                  Zloty Pollakk (PLN)
                  Leu Rumen (RON)
                  Krona Svediża (SEK)
                  Oħrajn (speċifika):
               
               Test ta 'immaġni
               
                  7.3. Qed titlob l-ispejjeż tal-kawża?
                  7.3.1. Iva
                  7.3.2. Le
                  7.3.3. Jekk iva, speċifika liema spejjeż u indika l-ammont mitlub jew dak li tħallas sa issa:
                  7.4. Qed titlob imgħax?
                  Iva
                  Le
                  Jekk iva, l-imgħax huwa:
                  Kuntrattwali?
                  Jekk iva mur fit-taqsima 7.4.1
                  Statutorju?
                  Jekk iva mur fit-taqsima 7.4.2
                  7.4.1. Jekk kuntrattwali
                  1) ir-rata hija:
                  %
                  % ‘il fuq mir-rata bażi tal-BĊE
                  oħrajn:
                  2) l-imgħax jinħtieġ li jinġabar minn: / / (data)
                  sa: / / (data)
                  sad-data tas-sentenza
                  sad-data tal-ħlas tal-kapital
                  7.4.2. Jekk statutorju
                  l-imgħax jinħtieġ li jinġabar minn: / / (data)
                  sa: / / (data)
                  sad-data tas-sentenza
                  sad-data tal-ħlas tal-kapital
                  7.5. Qed titlob imgħax fuq l-ispejjeż?
                  Iva
                  Le
                  Jekk iva, l-imgħax jinħtieġ li jinġabar minn: / / (data)
                  (avveniment)
                  sa: / / (data)
                  sad-data tal-ħlas tal-ispejjeż
               
               Test ta 'immaġni
               
                  8. Dettalji tat-talba
                  Fit-Taqsima 8.1 għandek tiddeskrivi fil-qosor is-sustanza tat-talba tiegħek.
                  Fit-Taqsima 8.2 għandek tiddeskrivi l-provi rilevanti ta’ sostenn. Dawn jistgħu, pereżempju, ikunu provi dokumentati (pereż. kuntratti, riċevuti eċċ.) jew xiehda orali jew bil-miktub magħmula minn xhieda. Għal kull prova, indika liema aspett tat-talba tiegħek hija maħsuba ssostni.
                  Jekk l-ispazju ma jkunx suffiċjenti, tista’ żżid paġni oħrajn.
                  8. Dettalji tat-talba
                  8.1. Agħti raġunijiet għat-talba tiegħek, pereżempju x’ġara, fejn u meta.
                  8.2. Iddeskrivi l-provi li tixtieq tippreżenta bħala sostenn għat-talba tiegħek u ddikjara liema punti tat-talba dawn isostnu. Jekk ikun il-każ, għandek iżżid dokumenti rilevanti ta’ sostenn.
                  8.2.1. Provi bil-miktub
                  speċifika hawn taħt
                  8.2.2. Ix-Xhieda
                  speċifika hawn taħt
                  8.2.3. Oħrajn
                  speċifika hawn taħt
                  9. Seduta ta’ smigħ
                  Innota li l-Proċedura Ewropea għal Talbiet Żgħar hija proċedura bil-miktub. Madankollu, il-qorti tista’ tiddeċiedi li jkun hemm seduta ta’ smigħ jekk tqis li mhuwiex possibbli li tagħti sentenza abbażi ta’ prova bil-miktub. Tista’ titlob, f’din il-formola jew fi stadju aktar tard, li ssir seduta ta’ smigħ. Il-qorti tista’ tiċħad it-talba tiegħek jekk tikkunsidra li, fir-rigward taċ-ċirkostanzi tal-każ, seduta ta’ smigħ ma tkunx meħtieġa għat-tmexxija ġusta tal-proċedimenti. Is-seduta ta’ smigħ jinħtieġ li ssir permezz ta’ mezzi ta’ komunikazzjoni mill-bogħod adattati, bħal vidjokonferenza jew telekonferenza, sakemm dawn ikunu disponibbli għall-qorti. Jekk il-persuna li għandha tinstema’ tkun domiċiljata fi Stat Membru ieħor minn dak tal-qorti invokata, tiġi mfassla seduta permezz ta’ teknoloġija ta’ komunikazzjoni mill-bogħod permezz tal-użu tal-proċeduri previsti fir-Regolament tal-Kunsill (KE) Nru 1206/2001 (1) (https://e-justice.europa.eu/content_taking_of_evidence-76-mt.do).
                  Madankollu, il-qorti tista’ tiddeċiedi li l-persuni mħarrka għas-seduta jridu jkunu fiżikament preżenti. Tista’ tindika l-preferenzi tiegħek quddiem il-qorti u żżomm f’moħħok li jekk tintalab li tkun fiżikament preżenti waqt is-seduta, l-irkupru ta’ kwalunkwe spejjeż imġarrba fir-rigward ta’ din il-preżenza tkun suġġetta għar-regoli tal-Artikolu 16 tar-Regolament (KE) Nru 861/2007 li jistabbilixxi l-Proċedura Ewropea għal Talbiet Żgħar. Dan l-Artikolu jistipula li l-qorti mhix se taġġudika spejjeż lill-parti rebbieħa li jkunu saru bla bżonn jew li huma sproporzjonati għat-talba.
                  9.1. Trid li ssir seduta ta’ smigħ?
                  Iva
                  Le
                  Jekk iva, indika r-raġunijiet (*):
                  9.2. Jekk il-Qorti tiddeċiedi li tagħmel seduta ta’ smigħ, inti trid li tkun preżenti fiżikament?
                  Iva
                  Le
                  Indika r-raġunijiet (*):
                  (*) Mhux obbligatorji.
                  (1) Ir-Regolament tal-Kunsill (KE) Nru 1206/2001 tat-28 ta’ Mejju 2001 dwar kooperazzjoni bejn il-qrati ta’ l-Istati Membri fil-kumpilazzjoni ta’ xhieda f’materji ċivili jew kummerċjali (ĠU L 174, 27.6.2001, p. 1).
               
               Test ta 'immaġni
               
                  10. In-notifika u l-komunikazzjoni ta’ dokumenti mal-qorti
                  Dokumenti proċedurali, bħall-applikazzjoni tiegħek, it-tweġiba tal-konvenut, kwalunkwe kontrotalba u s-sentenza tista’ tiġi nnotifikata lill-partijiet bil-posta jew b’mezzi elettroniċi, jekk dawn il-mezzi huma teknikament disponibbli u aċċettabbli għall-qorti skont il-liġi proċedurali tal-Istat Membru li fih tkun qed titmexxa l-proċedura. Jekk id-dokumenti għandhom jiġu nnotifikati fi Stat Membru ieħor minbarra dak li fih tkun qed titmexxa l-proċedura, ir-regoli proċedurali tal-Istat Membru fejn in-notifika iseħħ għandhom jiġu osservati wkoll. Il-mezzi elettroniċi jistgħu jintużaw ukoll għal komunikazzjonijiet oħra bil-miktub (pereżempju talba biex tattendi seduta tal-qorti). Mezzi elettroniċi jistgħu jintużaw biss jekk id-destinatarju jagħti l-kunsens espliċitu minn qabel biex jintużaw, jew jekk huwa stess jkun legalment obbligat mill-qorti li jaċċetta n-notifika elettronika u/jew komunikazzjoni oħra bil-miktub, f’konformità mar-regoli proċedurali tal-Istat Membru li fih id-destinatarju jkun domiċiljat. Biex tara jekk humiex disponibbli u aċċettabbli l-mezzi elettroniċi għan-notifika u/jew għall-komunikazzjoni fl-Istati Membri rilevanti, ivverifika l-informazzjoni fil-portal Ewropew tal-ġustizzja elettronika:
                  https://e-justice.europa.eu/content_small_claims-354-en.do?clang=en
                  10.1. Taqbel dwar l-użu ta’ mezzi elettroniċi ta’ komunikazzjoni għal notifika ta’ risposta mill-konvenut, għal kull kontrotalba u għas-sentenza?
                  Iva
                  Le
                  10.2. Taqbel dwar l-użu ta’ mezzi elettroniċi ta’ komunikazzjoni biex tirċievi komunikazzjonijiet bil-miktub, apparti d-dokumenti msemmija fil-punt 10.1?
                  Iva
                  Le
                  11. Ċertifikat
                  Sentenza li tingħata fi Stat Membru fi Proċedura Ewropea għal Talbiet Żgħar tista’ tiġi rikonoxxuta u eżegwita fi Stat Membru ieħor. Jekk bi ħsiebek titlob ir-rikonoxximent u l-eżekuzzjoni fi Stat Membru li ma jkunx dak tal-qorti jew tat-tribunal, tista’ titlob f’din il-formola li l-qorti jew it-tribunal, wara li jkunu taw sentenza favur tiegħek, joħorġu ċertifikat dwar dik is-sentenza.
                  11.1. Ċertifikat
                  Nitlob lill-qorti jew lit-tribunal biex joħorġu ċertifikat dwar is-sentenza
                  Iva
                  Le
                  B’talba tiegħek il-qorti tista’ tipprovdilek ċertifikat f’lingwa oħra, billi tagħmel użu mill-formoli dinamiċi disponibbli permezz tal-Portal Ewropew tal-Ġustizzja Elettronika. Dan jista’ jkun ta’ għajnuna għall-eżekuzzjoni ta’ sentenza fi Stat Membru ieħor. Innota li l-qorti mhix obbligata tipprovdilek xi traduzzjoni jew trasliterazzjoni ta’ test imdaħħal fil-kaxxi għat-test liberu taċ-ċertifikat.
                  11.2.
                  Nitlob lill-qorti/lit-tribunal biex toħroġ/joħroġ ċertifikat b’lingwa oħra li ma tkunx il-lingwa tal-proċeduri tal-qorti, b’mod partikolari:
                  BG ES CS DE ET EL EN FR HR IT LV LT HU MT NL PL PT RO SK SL FI SV
                  12. Data u firma
                  Kun ċert li tikteb ismek b’mod ċar u li tiffirma u tniżżel id-data tar-rikors tiegħek fl-aħħar.
               
               Test ta 'immaġni
               
                  12. Data u firma
                  B’dan qed nitlob li l-qorti/it-tribunal tagħti/jagħti sentenza kontra l-konvenut abbażi tat-talba tiegħi.
                  Niddikjara li, safejn naf jien, l-informazzjoni pprovduta hija vera u mogħtija in bona fede.
                  Magħmul fi:
                  Id-data: / /
                  Isem u firma:
               
               Test ta 'immaġni
               
                  Appendiċi għall-formola tat-talba (Formola A)
                  Dettalji bankarji (*) għall-finijiet tal-ħlas tat-tariffi tar-rikors
                  Detentur tal-kont/Detentur tal-karta ta’ kreditu:
                  L-isem tal-bank, BIC jew kodiċi bankarju rilevanti ieħor/kumpanija tal-karta ta’ kreditu:
                  In-numru tal-kont jew l-IBAN/in-numru tal-karta ta’ kreditu, id-data tal-iskadenza u n-numru ta’ sigurtà tal-karta ta’ kreditu:
                  (*) Mhux obbligatorji.
               
            
            
               ANNESS II
               Test ta 'immaġni
               
                  PROĊEDURA EWROPEA GĦAL TALBIET ŻGĦAR
                  FORMOLA B
                  TALBA MILL-QORTI JEW MIT-TRIBUNAL GĦALL-MILI U/JEW GĦAR-RETTIFIKA TAL-FORMOLA TAT-TALBA
                  (L-Artikolu 4(4) tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar)
                  Għandha timtela mill-qorti/mit-tribunal
                  Numru tal-kawża:
                  Waslet għand il-qorti/tribunal fi: / / .
                  1. Qorti/tribunal
                  1.1. Isem:
                  1.2. Triq u numru/kaxxa postali:
                  1.3. Belt u kodiċi postali:
                  1.4. Pajjiż:
                  2. Rikorrent
                  2.1. Kunjom, l-ewwel isem/l-isem tal-kumpanija jew organizzazzjoni:
                  2.2. Numru ta’ identifikazzjoni personali jew numru tal-passaport/in-numru tar-reġistrazzjoni (*):
                  2.3. Triq u numru/kaxxa postali:
                  2.4. Belt u kodiċi postali:
                  2.5. Pajjiż:
                  2.6. Telefown (*):
                  2.7. Posta elettronika (*):
                  2.8. Rappreżentant tar-rikorrent, jekk ikun hemm, u d-dettalji tal-kuntatt (*):
                  2.9. Dettalji oħra (*):
                  3. Konvenut
                  3.1. Kunjom, l-ewwel isem/l-isem tal-kumpanija jew tal-organizzazzjoni:
                  3.2. Numru ta’ identifikazzjoni personali jew numru tal-passaport/in-numru tar-reġistrazzjoni*
                  3.3. Triq u numru/kaxxa postali:
                  3.4. Belt u kodiċi postali:
                  3.5. Pajjiż:
                  3.6. Telefown (*):
                  3.7. Posta elettronika (*):
                  3.8. Rappreżentant tal-konvenut, jekk ikun hemm, u d-dettalji tal-kuntatt (*):
                  3.9. Dettalji oħra (*):
                  (*) Mhux obbligatorji.
               
               Test ta 'immaġni
               
                  Il-qorti/it-tribunal eżaminat/eżamina il-formola tat-talba tiegħek u tikkunsidra/jikkunsidra li mhijiex suffiċjentement ċara jew adegwata jew li ma ġietx mimlija korrettament; imla u/jew irrettifika l-formola tiegħek bil-lingwa tal-qorti/tat-tribunal kif indikat hawn taħt kemm jista’ jkun malajr u mhux aktar tard min .
                  Il-qorti/it-tribunal tiċħad/jiċħad l-applikazzjoni tiegħek skont il-kundizzjonijiet previsti fir-Regolament (KE) Nru 861/2007 jekk inti tonqos milli timliha u/jew tirrettifikaha fit-terminu perentorju ta’ żmien stabbilit hawn fuq.
                  Il-formola tat-talba tiegħek ma ġietx mimlija bil-lingwa korretta. Imliha f’waħda mil-lingwi li ġejjin:
                  Bulgaru
                  Ċek
                  Kroat
                  Ġermaniż
                  Spanjol
                  Grieg
                  Estonjan
                  Irlandiż
                  Taljan
                  Franċiż
                  Litwan
                  Ungeriż
                  Latvjan
                  Olandiż
                  Pollakk
                  Malti
                  Rumen
                  Slovakk
                  Portugiż
                  Finlandiż
                  Żvediż
                  Is-Sloven
                  Ingliż
                  Oħra: (speċifika)
                  It-taqsimiet li ġejjin tal-formola tat-talba iridu jimtlew u/jew jiġu rettifikati kif dikjarat hawn taħt:
                  —
                  —
                  —
                  —
                  Magħmul fi:
                  Id-data: / /
                  Firma u/jew timbru:
               
            
            
               ANNESS III
               Test ta 'immaġni
               
                  PROĊEDURA EWROPEA GĦAL TALBIET ŻGĦAR
                  FORMOLA C
                  FORMOLA TA’ RISPOSTA
                  (L-Artikolu 5(2) u 5(3) tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar)
                  INFORMAZZJONI IMPORTANTI U LINJI GWIDA GĦALL-KONVENUT
                  Ġiet preżentata talba kontrik kif muri fil-formola tat-talba mehmuża skont il-Proċedura Ewropea għal Talbiet Żgħar.
                  Tista’ twieġeb billi timla l-Parti II ta’ din il-formola u tirritornaha lill-qorti/lit-tribunal, jew bi kwalunkwe mod ieħor adegwat fi żmien 30 jum wara li tkun ġejt notifikat bil-formola tat-talba flimkien mal-formola ta’ risposta.
                  Innota li jekk ma tweġibx fi żmien 30 jum, il-qorti/it-tribunal taqta’/jaqta’ sentenza.
                  Kun żgur li tikteb ismek b’mod ċar, li tiffirma u tniżżel id-data fl-aħħar tal-formola ta’ risposta.
                  Jinħtieġ li taqra wkoll il-linji gwida inklużi fil-formola tat-talba; dawn jistgħu jgħinuk tipprepara t-tweġiba tiegħek.
                  Assistenza fil-mili tal-formola: Inti tista’ tibbenefika minn assistenza fil-mili ta’ din il-formola. Biex issir taf kif tista’ tikseb din l-assistenza, tista’ tirreferi għall-informazzjoni pprovduta mill-Istati Membri u ppubblikata fuq is-sit web tal-Atlas Ġudizzjarju Ewropew dwar kwistjonijiet ċivili u kummerċjali, jinsab fuq il-Portal Ewropew tal-Ġustizzja Elettronika https://e-justice.europa.eu/content_small_claims-354-en.do Tajjeb li tinnota li din l-assistenza ma tinkludix għajnuna legali, li jrid isir rikors għaliha skont il-liġi nazzjonali; Lanqas ma tinkludi valutazzjoni legali tal-każ tiegħek.
                  Lingwa: Jinħtieġ li twieġeb għat-talba bil-lingwa tal-qorti/tat-tribunal li bagħtitlek/bagħatlek din il-formola.
                  Tajjeb li tinnota li l-formola hija disponibbli bil-lingwi uffiċjali kollha tal-istituzzjonijiet tal-Unjoni Ewropea fuq il-Portal Ewropew tal-Ġustizzja Elettronika https://e-justice.europa.eu/content_small_claims_forms-177-en.do#action Dan jista’ jgħinek sabiex timla l-formola fil-lingwa meħtieġa.
                  Seduta ta’ smigħ: Tajjeb li tinnota li l-Proċedura Ewropea għal Talbiet Żgħar hija proċedura bil-miktub. Madankollu, il-qorti tista’ tiddeċiedi li jkun hemm seduta ta’ smigħ jekk fil-fehma tagħha ma jkunx possibbli li tingħata sentenza abbażi ta’ prova bil-miktub. Int tista’ titlob, f’din il-formola jew fi stadju aktar tard, li ssir seduta ta’ smigħ. Il-qorti tista’ tiċħad it-talba tiegħek jekk tqis li fid-dawl taċ-ċirkostanzi tal-każ, seduta ta’ smigħ ma tkunx meħtieġa sabiex il-proċedimenti jitwettqu b’mod ġust. Is-seduta ta’ smigħ għandha ssir permezz ta’ mezzi tal-komunikazzjoni mill-bogħod adegwati, bħal vidjokonferenza jew telekonferenza, dment li jkunu disponibbli għall-qorti. Jekk persuna li għandha tinstema’ tkun domiċiljata fi Stat Membru differenti minn dak tal-qorti invokata, seduta ta’ smigħ permezz ta’ teknoloġija ta’ komunikazzjoni mill-bogħod għandha tiġi organizzata billi jsir użu mill-proċeduri previsti fir-Regolament (KE) Nru 1206/2001 (https://e-justice.europa.eu/content_taking_of_evidence-76-en.do).
                  Madankollu, il-qorti tista’ tiddeċiedi li persuni msejħa għal seduta ta’ smigħ iridu jkunu fiżikament preżenti. Tista’ tindika l-preferenzi tiegħek quddiem il-qorti, filwaqt li żżomm f’moħħu li jekk inti tintalab tkun preżenti fiżikament waqt is-seduta, l-irkupru ta’ kwalunkwe spiża mġarrba fir-rigward ta’ din il-preżenza tkun suġġetta għar-regoli tal-Artikolu 16 tar-Regolament (KE) Nru 861/2007 li jistabbilixxi Proċedura Ewropea għal Talbiet Żgħar. Dan l-Artikolu jistipula li l-qorti ma għandhiex titfa’ fuq il-parti rebbieħa spejjeż li jkunu saru bla bżonn jew li jkunu sproporzjonati għat-talba.
                  Id-dokumenti ġustifikattivi: Tista’ tindika mezzi possibbli ta’ evidenza, u żżid, skont il-każ, dokumenti ta’ sostenn.
                  Il-Kontrotalba: Jekk trid tagħmel talba kontra r-rikorrent (kontrotalba), jinħtieġ li timla u tehmeż Formola A separata, li int tista’ ssib fuq l-Internet fil-Portal Ewropew tal-Ġustizzja Elettronika https://e-justice.europa.eu/content_small_claims_forms-177-en.do#action jew li tista’ takkwistaha mill-qorti/mit-tribunal li bagħtitlek/bagħatlek din il-formola. Innota li għall-finijiet tal-kontrotalba, inti tkun meqjus bħala r-rikorrent.
                  Il-korrezzjoni tad-dettalji tiegħek: Tista’ wkoll tikkorreġi jew iżżid informazzjoni dwarek stess (pereż. id-dettalji ta’ kuntatt, tar-rappreżentant eċċ.) fit-Taqsima 6 “Informazzjoni oħra.”
               
               Test ta 'immaġni
               
                  In-notifika u l-komunikazzjoni ta’ dokumenti mal-qorti: Dokumenti proċedurali, bħat-tweġiba tiegħek u s-sentenza tista’ tiġi nnotifikata lill-partijiet bil-posta jew b’mezzi elettroniċi, jekk dawn il-mezzi huma teknikament disponibbli u aċċettabbli għall-qorti skont il-liġi proċedurali tal-Istat Membru li fih tkun qed titmexxa l-proċedura. Jekk id-dokumenti għandhom jiġu nnotifikati fi Stat Membru ieħor minbarra dak li fih tkun qed titmexxa l-proċedura, ir-regoli proċedurali tal-Istat Membru fejn in-notifika iseħħ għandhom jiġu osservati wkoll. Il-mezzi elettroniċi jistgħu jintużaw ukoll għal komunikazzjonijiet oħra bil-miktub (pereżempju talba biex tattendi seduta tal-qorti). Mezzi elettroniċi jistgħu jintużaw biss jekk id-destinatarju jagħti l-kunsens espliċitu minn qabel biex jintużaw, jew jekk huwa stess jkun legalment obbligat mill-qorti li jaċċetta n-notifika elettronika u/jew komunikazzjoni oħra bil-miktub, f’konformità mar-regoli proċedurali tal-Istat Membru li fih id-destinatarju jkun domiċiljat. Biex tara jekk humiex disponibbli u aċċettabbli l-mezzi elettroniċi għan-notifika u/jew għall-komunikazzjoni fl-Istati Membri rilevanti, ivverifika l-informazzjoni fil-portal Ewropew tal-ġustizzja elettronika:
                  https://e-justice.europa.eu/content_small_claims-354-en.do?clang=en
                  Żieda fl-ispazju: Jekk ma jkunx hemm spazju biżżejjed, tista’ żżid paġni oħrajn.
                  Parti I (timtela mill-qorti/mit-tribunal)
                  L-isem ir-rikorrent:
                  L-isem tal-konvenut:
                  Qorti/tribunal:
                  Talba:
                  Numru tal-kawża:
                  Parti II (timtela mill-konvenut)
                  1. Taċċetta t-talba?
                  Iva
                  Le
                  Parzjalment
                  Jekk irrispondejt “le” jew “parzjalment”, indika r-raġunijiet:
                  It-talba ma taqax fil-kamp ta’ applikazzjoni tal-Proċedura Ewropea għal Talbiet Żgħar
                  speċifika hawn taħt
                  Oħra
                  speċifika hawn taħt
                  2. Jekk ma taċċettax it-talba iddeskrivi l-evidenza li tixtieq tressaq sabiex tikkontestaha. Iddikjara liema punti tat-tweġiba tiegħek huma sostnuti mill-evidenza. Meta jkun xieraq, għandek iżżid id-dokumenti rilevanti ta’ sostenn.
                  Provi bil-miktub speċifika hawn taħt
                  Ix-Xhieda speċifika hawn taħt
                  Oħra speċifika hawn taħt
               
               Test ta 'immaġni
               
                  3. Trid li ssir seduta ta’ smigħ?
                  Iva
                  Le
                  Jekk iva, indika r-raġunijiet (*):
                  4. Jekk il-Qorti tiddeċiedi li tagħmel seduta ta’ smigħ, inti trid li tkun preżenti fiżikament?
                  Iva
                  Le
                  Indika r-raġunijiet (*):
                  5. Qed titlob l-ispejjeż tal-kawża?
                  Iva
                  Le
                  Jekk iva, speċifika liema huma l-ispejjeż u jekk hu possibbli, indika l-ammont mitlub jew dak li tħallas sa issa:
                  6. Trid tagħmel kontrotalba?
                  Iva
                  Le
                  Jekk iva, imla u ehmeż Formola A separata
                  7.1. Taqbel li jintużaw il-mezzi elettroniċi għan-notifika tas-sentenza?
                  Iva
                  Le
                  7.2. Taqbel li jintużaw il-mezzi elettroniċi biex tirċievi komunikazzjonijiet bil-miktub oħra apparti s-sentenza?
                  Iva
                  Le
                  8. Informazzjoni oħra (*)
                  9. Data u firma
                  Niddikjara li, safejn naf jien, l-informazzjoni pprovduta hija vera u mogħtija in bona fede.
                  Magħmul fi:
                  Id-data: / /
                  Isem u firma:
                  (*) Mhux obbligatorji.
               
            
            
               ANNESS IV
               Test ta 'immaġni
               
                  PROĊEDURA EWROPEA GĦAL TALBIET ŻGĦAR
                  FORMOLA D
                  ĊERTIFIKAT DWAR SENTENZA FIL-PROĊEDURA EWROPEA GĦAL TALBIET ŻGĦAR JEW DWAR SOLUZZJONI BIL-QORTI
                  (L-Artikolu 20(2) u 23a tar-Regolament (KE) Nru 861/2007 tal-Parlament Ewropew u tal-Kunsill li jistabbilixxi Proċedura Ewropea għal Talbiet Żgħar)
                  Għandha timtela mill-qorti/mit-tribunal
                  1. Qorti/tribunal
                  1.1. Isem:
                  1.2. Triq u numru/kaxxa postali:
                  1.3. Belt u kodiċi postali:
                  1.4. Pajjiż:
                  2. Rikorrent
                  2.1. Kunjom, l-ewwel isem/l-isem tal-kumpanija jew tal-organizzazzjoni:
                  2.2. Numru ta’ identifikazzjoni personali jew numru tal-passaport/in-numru tar-reġistrazzjoni (*)
                  2.3. Triq u numru/kaxxa postali:
                  2.4. Belt u kodiċi postali:
                  2.5. Pajjiż:
                  2.6. Telefown (*):
                  2.7. Posta elettronika (*):
                  2.8. Rappreżentant tar-rikorrent, jekk ikun hemm, u d-dettalji tal-kuntatt (*):
                  2.9. Dettalji oħra (*):
                  3. Konvenut
                  3.1. Kunjom, l-ewwel isem/l-isem tal-kumpanija jew tal-organizzazzjoni:
                  3.2. Numru ta’ identifikazzjoni personali jew numru tal-passaport/in-numru tar-reġistrazzjoni (*)
                  3.3. Triq u numru/kaxxa postali:
                  3.4. Belt u kodiċi postali:
                  3.5. Pajjiż:
                  3.6. Telefown (*):
                  3.7. Posta elettronika (*):
                  3.8. Rappreżentant tal-konvenut, jekk ikun hemm, u d-dettalji tal-kuntatt (*):
                  3.9. Dettalji oħra (*):
                  (*) Mhux obbligatorji.
               
               Test ta 'immaġni
               
                  4. Is-sentenza
                  4.1. Id-data:
                  4.2. Numru tal-kawża:
                  4.3. Il-qofol tas-sentenza:
                  4.3.1. Il-qorti/it-tribunal ordnat/ordna lil sabiex iħallas/tħallas lil
                  (1) Ammont:
                  (2) Mgħax:
                  (3) Spejjeż:
                  4.3.2. Il-qorti/it-tribunal għamlet/għamel ordni kontra sabiex
                  (Jekk is-sentenza ngħatat minn qorti tal-appell jew fil-każ ta’ rieżami tas-sentenza.)
                  Din is-sentenza tissostitwixxi is-sentenza mogħtija fi / / , bin-numru tal-kawża , u kull ċertifikat relatat magħha.
                  IS-SENTENZA TIĠI RIKONOXXUTA U EŻEGWITA FI STAT MEMBRU IEĦOR MINGĦAJR IL-ĦTIEĠA TA’ DIKJARAZZJONI TA’ EŻEGWIBILITÀ U MINGĦAJR KWALUNKWE POSSIBILITÀ LI R-RIKONOXXIMENT TAGĦHA JIĠI KKUNTESTAT.
                  5. Soluzzjoni bil-qorti
                  5.1. Data:
                  5.2. Numru tal-kawża:
                  5.3. Il-qofol tas-sentenza:
                  5.3.1. Il-partijiet qablu li iħallas/tħallas/iħallsu
                  (1) Ammont:
                  (2) Mgħax:
                  (3) Spejjeż:
                  5.3.2. Il-partijiet qablu li
                  Magħmul fi:
                  Data: / /
                  Firma u/jew timbru
                  (*) Mhux obbligatorji.
               
            ”